22 அதற்கு இயேசு அவரிடம் கூறியது:  "ஏழுமுறை மட்டுமல்ல; எழுபது தடவை ஏழுமுறை என  நான் உனக்குச் சொல்கிறேன். [10] 23 விண்ணரசைப் பின்வரும் நிகழ்ச்சிக்கு ஒப்பிடலாம்;  ஓர் அரசர் தம் பணியாளர்களிடம் கணக்குக் கேட்க விரும்பினார்.  24 அவர் கணக்குப் பார்க்கத் தொடங்கியபொழுது,  அவரிடம் பத்தாயிரம் தாலந்து [11] [12] கடன்பட்ட ஒருவனைக் கொண்டு வந்தனர்.  25 அவன் பணத்தைத் திருப்பிக் கொடுக்க இயலாத நிலையில் இருந்தான். 